ועדת הכספים, כנסת 17, פרוטוקול מספר 89, 2006-08-01 13:45

יעקב ליצמן: אני פותח את הישיבה.

יעקב ליצמן: אנחנו עוברים לסעיף העברות תקציביות.

יעקב ליצמן: פנייה מס' 86 105 – תקציב משרד התעשייה, המסחר והתעסוקה.

ביתיה פודרבייטל: הפנייה נועדה להעביר 561,000 שקלים, מתוכם 170,000 למשרד החוץ והשאר למשרד התעשייה, המסחר והתעסוקה.

יעקב ליצמן: מתי תתקיים תערוכת "טלקום"?

ביתיה פודרבייטל: בנובמבר.

ביתיה פודרבייטל: תערוכת "טלקום" היא תערוכת תקשורת.

יעקב ליצמן: אז שר התקשורת צריך לאשר את זה.

יעקב ליצמן: במה זה שייך למשרד התעשייה, המסחר והתעסוקה?

ביתיה פודרבייטל: משרד התעשייה, המסחר והתעסוקה מעביר את הכסף לארגון התערוכה למכון הייצוא, דרך הנספחים המסחריים שלהם מביאים את המשלחות לארץ.

יעקב ליצמן: מי בעד פנייה מס' 86 105?

יעקב ליצמן: מי נגד?

יעקב ליצמן: בעד פנייה מס' 86 105– 2 נגד – אין נמנעים – אין הפנייה נתקבלה.

יעקב ליצמן: פנייה 86 105 אושרה פה אחד.

יעקב ליצמן: תודה רבה.

יעקב ליצמן: פנייה מס' 92 – ארגון "נתיב".

אורי ישראלי: מדובר על תגבור המחלקה הקונסולרית ב"נתיב", 3 שליחים שנוסעים לחוץ-לארץ ו-3 שליחים בארץ שמטפלים בפניות של עולים מרוסיה.

יעקב ליצמן: אני מבין מה זה קונסוליה.

יעקב ליצמן: מה זה "נתיב"?

אורי ישראלי: הם עושים גם פעילות תרבות במדינות חבר העמים.

אורי ישראלי: בעבר "נתיב" היה חלק מן המוסד והיום הוא ארגון גלוי, לא חלק מהשירותים החשאיים.

אורי ישראלי: הם שייכים למשרד ראש הממשלה.

יעקב ליצמן: תסביר לי מה הם עושים.

אורי ישראלי: אנשים ממדינות חבר העמים שרוצים לקבל אשרות עלייה לישראל פונים לארגון.

יעקב ליצמן: למה לא לקונסוליה?

אורי ישראלי: זאת חלוקת האחריות בין המשרדים.

יעקב ליצמן: למה יש "נתיב" ברוסיה ואין "נתיב" באיטליה למשל?

אורי ישראלי: שאלה טובה.

אורי ישראלי: בעיקר בשל סיבות היסטוריות, שבעבר היו מטפלים בנושאים חשאיים והם נשארו שם.

יעקב ליצמן: למה לא עושים קיצוץ ב"נתיב" כפי שעושים בכל הדברים?

יעקב ליצמן: יש לכם חוק ההסדרים – התייעלות.

יעקב ליצמן: מה זה "נתיב"?

יעקב ליצמן: זה קופה קטנה של מישהו?

אורי ישראלי: לא.

אורי ישראלי: זה אנשים שפועלים במדינות חבר העמים.

יעקב ליצמן: חבר הכנסת אמנון כהן, אתה מבין את זה?

יעקב ליצמן: מה אתה מבין?

יעקב ליצמן: תסביר, תשכנע אותי.

אמנון כהן: הפעילות של "נתיב" מתבצעת בחבר המדינות.

אמנון כהן: הם מתפקדים במקומות שונים כמחלקה קונסולרית – בודקים את האשרות, בודקים את זהות הפונים, בודקים את הדברים.

יעקב ליצמן: זה עבודה רגילה של הקונסוליה, באחריות משרד החוץ.

אמנון כהן: יש שם ייחודיות כלשהי.

יעקב ליצמן: יש לי רושם שלא אומרים לנו הכול.

צבי רוזן: זה עיזבון מנדטורי.

אורי ישראלי: כרגע יש חלוקת אחריות, ש"נתיב" מטפלים בתחום הקונסולרי.

יעקב ליצמן: שמעתי.

יעקב ליצמן: שאלתי אותך מתי יגיע הזמן לשנות את זה.

אמנון כהן: בסוגיית הפעילות של "נתיב" בכלל, אם זה היסטורי אולי הגיע הזמן לטפל בזה כך או אחרת, אולי יש פעילות כפולה.

אמנון כהן: זה נוגע למדיניות ואפשר לערוך על כך דיון, בלי שום קשר להעברות התקציביות.

יעקב ליצמן: אני לא מבין מה זה "נתיב", לא מבין את הכפילות הזאת.

יעקב ליצמן: בסופו של דבר כאן חותכים את כל ההיסטוריות, אז פתאום רק את זה משאירים?

יעקב ליצמן: אני לא רוצה לפרט מעבר לכך.

משה שגיא: מוקדם יותר היה כאן דיון על האחיות, משרד האוצר התעקש לא להעביר כסף ובשל כך בריאות התלמידים נפגעת.

משה שגיא: וכאן על דבר שלכאורה כפול, הקונסוליה יכולה לעשות אותה עבודה, מעבירים.

יעקב ליצמן: מי בעד פנייה מס' 92?

יעקב ליצמן: מי נגד?

יעקב ליצמן: בעד פנייה מס' 92 – 2 נגד – אין נמנעים – אין הפנייה נתקבלה.

יעקב ליצמן: פנייה מס' 92 אושרה.

יעקב ליצמן: פנייה מס' 98 – משרד התחבורה.

יעקב ליצמן: אין כאן נציגים.

יעקב ליצמן: נעבור הלאה.

אמנון כהן: נושא רשות תעופה אזרחית חשוב לי כי טיפלנו בו גם בוועדת הכלכלה.

אמנון כהן: תרשום שאני רוצה להיות נוכח בדיון ולשאול שאלות.

אמנון כהן: אם לא אהיה נוכח אני מבקש לעכב את הפנייה.

יעקב ליצמן: פנייה מס' 104

ביתיה פודרבייטל: הפנייה התקציבית נועדה להעביר 20 מיליון שקל בהרשאה להתחייב, ו-5 מיליון שקלים במזומן, לפיתוח אזור התעשייה נע"מ.

שי חרמש: האזור מיותם.

שי חרמש: הלוואי ותצליחו.

שי חרמש: זה מחכה כבר 10 שנים כפגר מת.

ביתיה פודרבייטל: יש שם 600 דונם מפותחים ולא משווקים.

שי חרמש: זה אזור תעשייה משותף לנתיבות, אופקים, שדרות, מרחבים ובני שמעון.

שי חרמש: יבואו לשם מפעלים לואו-טק ממרכז הארץ.

אמנון כהן: כתוב כאן 15 מיליון שקל ו-5 מיליון שקל.

אמנון כהן: מה זה ה-5?

ביתיה פודרבייטל: בינתיים מאשרים מפעלים, מתחילים לתת הרשאה להתחייב.

ביתיה פודרבייטל: נזרים מזומן כאשר יהיה צורך.

יעקב ליצמן: מי בעד פנייה מס' 104?

יעקב ליצמן: מי נגד?

יעקב ליצמן: בעד פנייה מס' 104 – 2 נגד – אין נמנעים – אין הפנייה נתקבלה.

יעקב ליצמן: פנייה מס' 104 נתקבלה.

יעקב ליצמן: פנייה מס' 108 – משרד החינוך.

משה שגיא: במסגרת הקיצוץ במשרדי הממשלה של 5%, הקיצוץ נעשה בבסיס מתקנה ספציפית אחת וזה הפירוט של החלוקה על פני כל פעולות המשרד.

יעקב ליצמן: האם סיימתם את כל הקיצוצים במשרד החינוך במסגרת הקיצוץ של 5% ממשרדי הממשלה?

משה שגיא: כן.

יעקב ליצמן: כולם 5%, לא יותר?

משה שגיא: 5.6%.

יעקב ליצמן: לכולם flat אותו דבר?

אמנון כהן: מה זה כולם, כל משרדי הממשלה או כל הסעיפים במשרד החינוך?

משה שגיא: יש קיצוץ של 5.6% בכל פעולות משרד החינוך.

יעקב ליצמן: מה זה "ישובים נתמכים"?

משה שגיא: זה כל מיני הקצבות, לשכר דירה ולדברים נוספים.

יעקב ליצמן: מה הקריטריונים לישובים נתמכים?

משה שגיא: בסעיף הזה יש רכישת ספרי תנ"ך לתלמידים שסיימו כיתות ו' בישובים מסוימים.

משה שגיא: זו ההקצבה שהמשרד מעביר לנושא הזה.

יעקב ליצמן: לכולם, גם לחינוך העצמאי ולמעיין החינוך התורני?

משה שגיא: לרשות המקומית.

יעקב ליצמן: למה זה ישוב נתמך?

יעקב ליצמן: מה יש פרט לספרי התנ"ך?

משה שגיא: פרט לספרי התנ"ך יש שכר דירה לכיתות לימוד לפי קריטריונים שמפורסמים בחוזר המנכ"ל.

משה שגיא: אותו דבר יש גם בחינוך העצמאי.

משה שגיא: בישובים שיש להם עזרה בהסקה בחודשי החורף או במיזוג אוויר בחודשי הקיץ לפי קריטריונים שמפורסמים יש תמיכה.

יעקב ליצמן: מה הקריטריונים?

משה שגיא: הקריטריונים הם מספר הימים שהטמפרטורה יורדת מתחת לגובה מסוים או עולה מעל לגובה מסוים.

יעקב ליצמן: את זה כולם מקבלים, כולל החינוך העצמאי, כולל מעיין החינוך התורני.

יעקב ליצמן: אם אוכיח שהרשויות המקומיות לא מעבירות את זה, מה הדין?

משה שגיא: זה עבירה על החוק.

משה שגיא: אני לא משפטן.

יעקב ליצמן: ואם אוכיח לאדוני שמוסד החינוך באופקים או בנתיבות לא קיבל סיוע כזה?

שי חרמש: הוא לא צריך.

שי חרמש: האזור הזה לא מקבל כי אין בו טמפרטורות קיצוניות, לא חום גבוה ולא קור גבוה.

שי חרמש: אבל אם תגיד הר מירון – כן, ספסופה – כן, כרם בן זמרה – כן.

יעקב ליצמן: אני צריך לבדוק אם שם כולם קיבלו מזגנים והסקה.

משה שגיא: למשל בחטיבה העליונה זה לא הרשות אלא בעלות.

משה שגיא: ההעברה הזאת היא הקיצוץ של 5%.

משה שגיא: מה זאת התוספת של 48 מיליון שקל בחינוך יסודי ושל 55 מיליון בשעות תקן חינוך יסודי?

משה שגיא: בבסיס הפחתנו את כל הסכום בסעיף מסוים.

משה שגיא: הפנייה הזאת היא פירוט של הקיצוץ, להחזיר לאותו סעיף את הקיצוץ שהורדנו בצורה שרירותית.

משה שגיא: בחינוך היסודי ובשעות תקן בחינוך היסודי – בשני הסעיפים הללו יש תוספת.

משה שגיא: למה?

משה שגיא: כי בבסיס הורדתי, ועכשיו אני מחזיר ופורס את הקיצוץ, משום ששם זה היה רק הפחתה של סכום, לא של כמויות.

שי חרמש: היה צריך להראות סכום, אז הוריד שם ועכשיו מתחיל לפזר את זה.

משה שגיא: בחינוך העצמאי יש גם שעות תקן.

משה שגיא: לא נגעתי בזה.

יעקב ליצמן: מי בעד פנייה מס' 108?

יעקב ליצמן: מי נגד?

יעקב ליצמן: מי נמנע?

יעקב ליצמן: בעד פנייה מס' 108 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 108 נתקבלה.

אמנון כהן: אני מבקש רביזיה.

יעקב ליצמן: בסדר, נדון על הרביזיה.

יעקב ליצמן: פניות מס' 109-110 – משרד החינוך ומשרד התעשייה, המסחר והתעסוקה.

ביתיה פודרבייטל: מדובר על העברת עובדת ממשרד החינוך למשרד התעשייה, המסחר והתעסוקה.

יעקב ליצמן: מי בעד פניות מס' 109-110?

יעקב ליצמן: מי נגד?

יעקב ליצמן: בעד פניות מס' 109-110 – רוב נגד – אין נמנעים – אין הפניות נתקבלו.

יעקב ליצמן: פניות מס' 109-110 נתקבלו.

יעקב ליצמן: פנייה מס' 111 – משרד האוצר.

יעקב ליצמן: אין אף נציג.

יעקב ליצמן: פניות מס' 112-113 – מזון לתושבי הצפון.

יעקב ליצמן: מי בעד פניות מס' 112-113?

יעקב ליצמן: מי נגד?

יעקב ליצמן: בעד פניות מס' 112-113 – רוב נגד – אין נמנעים – אין הפניות נתקבלו.

יעקב ליצמן: פניות מס' 112-113 נתקבלו.

יעקב ליצמן: פניות מס' 114-115 – תחבורה ובטיחות בדרכים.

יעקב ליצמן: אין נציג.

יעקב ליצמן: הייתי מעביר את הפנייה, אבל זו כבר ישיבה שלישית שהנציגה לא מגיעה, לכן לא אעביר את זה.

יעקב ליצמן: פניות מס' 116, 118 – המשרד לביטחון פנים.

ואדים גודון: הפנייה נועדה להעביר כ-52 מיליון שקל לבניית 540 מקומות כליאה חדשים, ליחידת הפרטה ופיקוח בשב"ס, וליחידה הכלכלית.

אמנון כהן: את יחידת "אתגר" אתם מקימים מחדש?

ואדים גודון: היא הוקמה מחדש בדצמבר על-פי החלטת הממשלה.

יעקב ליצמן: מי בעד פניות 116 ו-118?

יעקב ליצמן: מי נגד?

יעקב ליצמן: בעד פניות מס' 116, 118 – רוב נגד – אין נמנעים – אין הפניות נתקבלו.

יעקב ליצמן: פניות מס' 116, 118 נתקבלו.

יעקב ליצמן: פנייה מס' 119 – משרד ראש הממשלה.

יעקב ליצמן: אין נציג.

יעקב ליצמן: אני מבקש לקבל כאן הסבר, אילו שרים רוצים לטוס לחוץ-לארץ.

יעקב ליצמן: לא נאשר להם, שישארו בבית.

יעקב ליצמן: אם רוצים לנסוע לחוץ-לארץ שיואיל כל אחד בטובו להסביר למה.

יעקב ליצמן: פניות מס' 120-122.

ריקי ארמן: הפנייה נועדה להעברת תקציב הפיתוח של מבני דת ממשרד הבינוי והשיכון לרשות הארצית לשירותי דת, ותוספות בהתאם להסכם הקואליציוני עם סיעת ש"ס.

משה שגיא: יש החלטה שמעבירים את מבני הדת ממשרד הבינוי והשיכון למשרד ראש הממשלה?

יעקב ליצמן: יש החלטה שמקימים מחדש את משרד הדתות?

ריקי ארמן: לא החלטת ממשלה.

ריקי ארמן: בהתאם להסכם עם סיעת ש"ס.

יעקב ליצמן: אפשר לראות את ההסכם?

משה שגיא: ההסכם הונח על שולחן הכנסת.

משה שגיא: האם מעבירים את נושא פיתוח מבני דת ממשרד הבינוי והשיכון למשרד ראש הממשלה?

ריקי ארמן: כן.

משה שגיא: יש החלטה על זה?

ריקי ארמן: זה בהתאם להסכם קואליציוני.

משה שגיא: להעברת יחידה כזאת של פיתוח מבני דת יש משמעות רבה מאוד.

משה שגיא: כדי להעביר ממשרד למשרד אחריות על תחום כזה צריך לקבל החלטה, של הממשלה או של הכנסת.

משה שגיא: מה זה הסכם קואליציוני?

אמנון כהן: ההחלטה עברה באישור הכנסת.

אמנון כהן: כל ההסכמים הקואליציוניים עברו אישור של הכנסת ושל הממשלה, וכאן זה ביצוע ההחלטות.

משה שגיא: אתה רוצה שתוגש עתירה לבג"ץ ולא תוכל להעביר כסף למקוואות?

משה שגיא: עם כל הכבוד, יש מי שלהוט לעשות דברים מהר, אבל יש סדר.

משה שגיא: הסכם קואליציוני הוא דבר חשוב מאוד, אני תומך מאוד בהסכמים קואליציוניים.

משה שגיא: כדי להעביר יחידה כזאת כמו פיתוח מבני דת ממשרד הבינוי והשיכון למשרד ראש הממשלה, או כל העברה של יחידה מן הסוג הזה ממשרד למשרד, עם כל הכבוד להסכמים קואליציוניים, צריך לקבל החלטה – או החלטת ממשלה, או במקרים מסוימים אישור הכנסת.

משה שגיא: נניח שבמקרה הזה לא צריך אישור הכנסת, אבל האם יש החלטת ממשלה?

ריקי ארמן: אבדוק את זה.

אמנון כהן: נאשר, והם יבדקו.

יעקב ליצמן: אני אצביע בעד.

ביתיה פודרבייטל: כל ההסכמים הקואליציוניים, ככל הידוע לי, הונחו על שולחן הכנסת ביחד עם תקציב המדינה.

אמנון כהן: השאלה אם צריכה להתקבל החלטת ממשלה.

משה שגיא: הונחו על שולחן הכנסת – זה ברור, כי על-פי החוק צריך להניח הסכמים קואליציוניים.

אמנון כהן: והצבענו עליהם.

משה שגיא: אין הצבעה על הסכם קואליציוני.

משה שגיא: אדוני היושב-ראש, כאשר יעבירו כסף לפיתוח מבני דת מישהו עשוי להגיש עתירה לבג"ץ ולהגיד שאין סמכות למשרד ראש הממשלה לטפל בזה.

יעקב ליצמן: אבקש שתבהירו לי את המצב המשפטי.

יעקב ליצמן: אבל ללא קשר, נאשר את הפנייה.

ריקי ארמן: אנחנו בודקים את זה וניתן לכם תשובה בעוד כמה דקות.

אריאל קטן: יש החלטת ממשלה להעביר את התקציב, לא את האנשים.

משה שגיא: איזו ממשלה אתם?

משה שגיא: טוב שאנחנו לא בקואליציה.

משה שגיא: אתם רוצים שאסביר לכם מה משמעות העברת האגף לפיתוח מבני דת?

יעקב ליצמן: החלטת ממשלה להעביר תקציב הרבה פחות חשובה מאשר החלטה של ועדת הכספים להעביר תקציב, כי עבורם זה המלצה ולנו זה עניין משפטי.

משה שגיא: פשוט עושים צחוק.

יעקב ליצמן: אני מוכן להעביר את התקציב, אבל אני רוצה שתבררו את המצב המשפטי.

יעקב ליצמן: מי בעד פניות 120-122?

יעקב ליצמן: מי נגד?

יעקב ליצמן: בעד פניות מס' 120-122 – רוב נגד – אין נמנעים – אין הפניות נתקבלו.

יעקב ליצמן: פניות 120-122 נתקבלו.

יעקב ליצמן: פנייה מס' 123 – משרד החינוך.

שי חרמש: הייתי תומך בבקשה של משרד החינוך, אבל אחרי שהורידו 600 מיליון שקל לחינוך העצמאי אני מצביע נגד.

שי חרמש: בפנייה מס' 108 אישרנו אותו דבר, ובפנייה מס' 123 כבר אכלו 600,000 שקל לחינוך העצמאי.

שי חרמש: טוב שיש מי שמשגיח.

שי חרמש: אני לא צוחק.

שי חרמש: אותה רשימה שלפני שנייה אישרתם, כעבור שנייה באה ברזולוציה אחרת.

שי חרמש: אני לא מבין.

משה שגיא: פנייה זאת עיקרה שינויים מאוזנים, פנייה ראשונה בתקציב 2006 שמרכזת בקשות של יחידות להעברות תקציב מסעיף אחד למשנהו, וגם פנייה לפתיחה של התקציב, חלק מהפנייה לתוכניות לימודים, ויש עוד חלק שיגיע אליכם בהמשך של הגידול הטבעי.

שי חרמש: לא הבנתי מה ההבדל בין פנייה 108 לפנייה 123.

שי חרמש: זה אותם סעיפים במספרים דומים.

משה שגיא: בפנייה מס' 108 זה היה קיצוץ flat, בפנייה מס' 123 זה שינויים מאוזנים בתקציב.

יעקב ליצמן: אולי תסביר לי את ההבדל בין חינוך תורני וחינוך עצמאי.

יעקב ליצמן: למה אחד מקבל 8 מיליון והשני מקבל 49 מיליון?

יעקב ליצמן: בשל הסכם קואליציוני?

משה שגיא: לגבי החינוך התורני משרד האוצר יכול להסביר, הפנייה לא נוגעת למשרד החינוך.

יעקב ליצמן: לא טוב אם אתה לא יודע לענות.

משה שגיא: למה בפעולות החינוך העצמאי יש הפחתה?

משה שגיא: זה מוסדות הפטור.

משה שגיא: אין שום קיצוץ במוסדות הפטור.

משה שגיא: להיפך, יש עכשיו הגדלה בעקבות תוספת היוקר.

משה שגיא: למה יש הפחתה של 8 מיליון שקל בהבטחת הכנסה?

משה שגיא: כל השינויים בתוכנית הזאת, תוכנית 38, מאוזנים.

יעקב ליצמן: את הקיצוץ בהבטחת הכנסה עשיתם גם בכללי, בביטוח הלאומי?

משה שגיא: על זה משרד האוצר צריך לענות.

ריקי ארמן: אני צריכה לבדוק את זה.

יעקב ליצמן: אני מחכה לתשובה.

יעקב ליצמן: אסביר לכם את השאלה.

יעקב ליצמן: הסבירו לי שהיה קיצוץ של 5.6% flat.

יעקב ליצמן: על ה-0.6% נודע לי רק היום.

משה שגיא: בתוכנית 38 זה היה רק 5%.

משה שגיא: אדוני היושב-ראש, שאלת שאלה נכונה.

משה שגיא: בהעברה הקודמת שמר משה שגיא הציג שאלת האם אלה הקיצוצים של 5.6% flat שנעשו.

משה שגיא: ענה לך מר משה שגיא: כן.

משה שגיא: זה בסדר.

משה שגיא: השאלה שלי מופנית לא אל מר משה שגיא, אלא אל משרד האוצר, מה ששאלת עכשיו: למה בהבטחת הכנסה, בסעיף האחרון בהעברה, יש שוב קיצוץ של 8 מיליון מתוך 120 מיליון, שזה כבר קיצוץ של 8%?

יעקב ליצמן: אני חוזר על השאלה שלי, האם הקיצוץ שעשיתם כאן בהבטחת הכנסה נעשה גם בביטוח הלאומי?

יעקב ליצמן: אם לא עשו את זה שם, איזו הצדקה יש לעשות את זה כאן?

יעקב ליצמן: אם עשו את זה לכולם, אז הדיון הוא על מה שחבר הכנסת גפני שאל, למה כאן יותר מ-5%, אבל אם לא עשו את זה לכולם – ואני יודע שלא תוכלו לתת לי תשובה היום אבל אני מעלה את השאלה לפרוטוקול – נניח שיש קיצוץ של 5%, לא 8%, כי אני לא מוכן לקבל יותר מ-5%, ונניח שיש מספיק כסף לחלק לכולם, למה לקצץ את המלגה?

יעקב ליצמן: למה לא להשאיר את הכסף?

יעקב ליצמן: יש מספיק כסף בסעיף הזה אז למה להוריד לכל בן אדם מהבטחת הכנסה?

יעקב ליצמן: אלה הרי החלשים.

יעקב ליצמן: אם יש קיצוץ של 5% למה להוריד את התעריף לאדם שמקבל הבטחת הכנסה?

יעקב ליצמן: צריך להשאיר את התעריף.

יעקב ליצמן: רק אם אין כסף אז מורידים.

ריקי ארמן: איפה אתה רואה שיש מספיק כסף?

ריקי ארמן: בתקנה הזאת?

יעקב ליצמן: כן, בתקנה הזאת.

יעקב ליצמן: לפני שנאשר את הסעיף הזה אני מבקש לקבל תשובה, ואני אחכה, לא אסגור את הדיון עד שאקבל תשובה.

משה שגיא: שאלת שאלה נכונה.

משה שגיא: אני רוצה להוסיף ולשאול, ושזה יהיה רשום בפרוטוקול, ושנינו יודעים את העניין הזה, ונדמה לי שגם חבר הכנסת אמנון כהן יודע.

משה שגיא: לפני שנה וחצי היה קיצוץ flat, היה קיצוץ של 8% במרץ 2005 ואחרי זה עוד קיצוץ של 3%.

משה שגיא: הכללים בהבטחת הכנסה – שקיצוצי flat לא חלים עליהם.

משה שגיא: גברת יעל אנדורן היתה אז סגנית הממונה על התקציבים והקיצוץ הזה לא הושת על הבטחת הכנסה מכיוון שזה צמוד להבטחת הכנסה של הביטוח הלאומי.

משה שגיא: כאשר בביטוח הלאומי מקבלים 40% מהשכר הממוצע במשק, בין 2,500-3,000 שקל, בהבטחת הכנסה לאברכים זה רק 18% מהשכר הממוצע במשק, בסביבות 900 שקל.

משה שגיא: אלה המשפחות במצב הכלכלי הכי קשה אבל כאשר יש קיצוץ flat לא משיתים אותו עליהם, משרד האוצר לא עשה את זה, על כל פנים לא בתקופה של גברת יעל אנדורן ולא בכל תקופה אחרת.

משה שגיא: למה עכשיו מביאים קיצוץ כזה?

משה שגיא: המשמעות היא פגיעה במשפחות הכי חלשות במשק.

יעקב ליצמן: מי מנהל היום את התרבות היהודית, השר אופיר פינס-פז או השרה יולי תמיר?

ריקי ארמן: זה נשאר במשרד החינוך.

יעקב ליצמן: לא צריך לשאול כבר, כי הגשתי הצעה לסדר והשרה יולי תמיר ענתה לי, זה מתיישב.

עמית בן צור: אני מבקש לשאול על סעיף תנועות הנוער.

עמית בן צור: זה כלול בחינוך הלא פורמלי, ב-33 מיליון שקל?

משה שגיא: זה חלק מהחינוך הלא פורמלי.

יעקב ליצמן: אני מוכן להצביע על הפנייה ולבקש רביזיה.

יעקב ליצמן: מי בעד פנייה מס' 123?

יעקב ליצמן: מי נגד?

יעקב ליצמן: בעד פנייה מס' 123 – 3 נגד – אין נמנעים – אין הפנייה נתקבלה.

יעקב ליצמן: פנייה מס' 123 נתקבלה.

יעקב ליצמן: אני מבקש רביזיה.

יעקב ליצמן: פנייה מס' 124 – התיישבות צעירה.

נטשה אפשטיין: התיישבות צעירה זה כסף שעובר מדי שנה, וכאן הוא מיועד לישובים בגליל ובגולן ולמעלה אפרים.

שי חרמש: זה דרך החטיבה להתיישבות?

נטשה אפשטיין: לא דרך החטיבה להתיישבות.

נטשה אפשטיין: זה תקציב, בסיכום עם שר האוצר, שעובר מדי שנה להתיישבות בישובים צעירים, הרוב בגליל ובגולן וגם בבקעת הירדן.

יעקב ליצמן: אבקש רביזיה.

יעקב ליצמן: יש לי שאלות, למשל למה לא במקומות אחרים בצפון.

יעקב ליצמן: מי החליט דווקא על הישובים הללו?

שי חרמש: זו התיישבות צעירה, לא מתאים לעכב את זה.

יעקב ליצמן: מי בעד פנייה מס' 124?

יעקב ליצמן: מי נגד?

יעקב ליצמן: בעד פנייה מס' 124 – 2 נגד – אין נמנעים – 1 הפנייה נתקבלה.

יעקב ליצמן: פנייה מס' 124 נתקבלה.

יעקב ליצמן: אני מבקש רביזיה.

יעקב ליצמן: פניות מס' 126-127 – מצב ביטחוני בצפון, 12 מיליון שקל.

יעקב ליצמן: אין מי שיסביר.

יעקב ליצמן: מי בעד פניות מס' 126-127?

יעקב ליצמן: מי נגד?

יעקב ליצמן: בעד פניות מס' 126-127 – 3 נגד – אין נמנעים – אין הפניות נתקבלו.

יעקב ליצמן: פניות מס' 126-127 נתקבלו.

יעקב ליצמן: פניות מס' 132-133 – משרד הביטחון.

אמנון כהן: זה נדון אתמול גם בוועדה לתקציב הביטחון.

אורי ישראלי: זה צריך להיות מאושר בשתי הוועדות.

אורי ישראלי: העברת 400 מיליון שקל.

יעקב ליצמן: מי בעד פניות מס' 132-133?

יעקב ליצמן: מי נגד?

יעקב ליצמן: בעד פניות מס' 132-133 – רוב נגד – אין נמנעים – אין הפניות נתקבלו.

יעקב ליצמן: פניות מס' 132-133 נתקבלו.

יעקב ליצמן: פנייה מס' 88.

ביתיה פודרבייטל: מדובר בהעברת 2 מיליון שקלים למועצה הישראלית לצרכנות.

אמנון כהן: למה רק 2 מיליון שקל?

ביתיה פודרבייטל: נחתם סיכום בין משרד התעשייה, המסחר והתעסוקה למשרד האוצר בשנה שעברה, שבשנת 2006 יקבלו 4 מיליון שקלים – 2 מיליון שקל מתקציב משרד התעשייה, המסחר והתעסוקה ו-2 מיליון שקל מתקציב משרד האוצר, ב-2007 – 2.5 ו-2.5 מיליון שקל, וב-2008 - - -

יעקב ליצמן: מי בעד פנייה מס' 88?

יעקב ליצמן: מי נגד?

יעקב ליצמן: בעד פנייה מס' 88 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 88 נתקבלה.

יעקב ליצמן: פנייה מס' 89 – משרד התעשייה, המסחר והתעסוקה, ריכוז פורום תל"ם.

ביתיה פודרבייטל: פורום תל"ם הוא פורום תשתיות לאומיות למחקר, פורום וולונטרי שיושבים בו ות"ת, משרד המדע, משרד התעשייה, המסחר והתעסוקה ומפא"ת ומאגמים כספים.

ביתיה פודרבייטל: אני לא יודעת אם אתם מכירים את הפרויקט הנהלה וטכנולוגיה באוניברסיטאות – זה נעשה דרך פורום תל"ם, כל מיני השקעות בתשתית.

ביתיה פודרבייטל: בתל"ם אין תקציב, אלא רק לתפעול, למישהו שמרכז את הפעילות.

ביתיה פודרבייטל: כל השאר זה הפורום.

יעקב ליצמן: אני לא רוצה לעשות בלגן, אבל ברור שאם אני רוצה לעשות דבר כזה לא נותנים לי.

יעקב ליצמן: מי בעד פנייה מס' 89?

יעקב ליצמן: מי נגד?

יעקב ליצמן: בעד פנייה מס' 89 – 3 נגד – אין נמנעים – אין הפנייה נתקבלה.

יעקב ליצמן: פנייה מס' 89 נתקבלה.

יעקב ליצמן: פנייה מס' 125 – משרד ראש הממשלה, שירותי דת ופרויקט מצוינות במגזר הבדואי.

אמנון כהן: למה מורידים?

משה שגיא: למה לא?

משה שגיא: מעבירים מהמועצות הדתיות לבדואים מצוינים, דווקא הגיוני.

אריאל קטן: זה לא הפחתה.

אריאל קטן: משרד האוצר העביר 20 מיליון שקל והכניס לסעיף רזרבה במועצות הדתיות ועכשיו אנחנו מחלקים את זה לסעיפים הרלוונטיים.

יעקב ליצמן: האם השר כהן אישר את זה?

אריאל קטן: כן, בוודאי.

אריאל קטן: לפני חודש האוצר העביר 20 מיליון שקל ושם אותם בסעיף רזרבה.

יעקב ליצמן: אתה הראשון שמעז לומר לנו שמשרד האוצר מכניס כסף לשמור ברזרבות של הדתות.

יעקב ליצמן: אין דבר כזה ... אני לא מאשר.

יעקב ליצמן: שהשר כהן יבוא לכאן להסביר מדוע הוא מסכים.

יעקב ליצמן: אני לא מבין את זה.

אמנון כהן: עדיין לא הבנתי מה זה.

יעקב ליצמן: גם אני לא הבנתי.

יעקב ליצמן: משהו שמורידים לבדואים מהמועצות הדתיות.

יעקב ליצמן: אני מבקש שהשר כהן יבוא לכאן ויבהיר שהסכים לזה.

אריאל קטן: זה לא העברה מהמועצות הדתיות לבדואים.

יעקב ליצמן: אם אני קורא נכון, נדמה לי שכתוב: המועצות הדתיות – מינוס 8,845 אלפי שקלים.

משה שגיא: איך אתה אומר שהכוונה לרזרבה?

אריאל קטן: לפני חודש ועדת הכספים אישרה העברת 20 מיליון שקל לרזרבה.

יעקב ליצמן: תודה.

יעקב ליצמן: שהשר כהן יבוא להסביר.

משה שגיא: אם אתם רוצים "לעבוד" על ש"ס, לא דרכנו.

יעקב ליצמן: פנייה מס' 128 – אין רפרנט של משרד התשתיות.

יעקב ליצמן: פנייה מס' 134 – משרד החקלאות.

גלית פלצור: הפנייה נועדה להעביר כ-6.4 מיליון שקל כפיצויים בגין שפעת העופות.

יעקב ליצמן: מי בעד פנייה מס' 134?

יעקב ליצמן: מי נגד?

יעקב ליצמן: בעד פנייה מס' 134 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 134 נתקבלה.

יעקב ליצמן: פניות מס' 147-148 – כיבוי אש.

יעקב ליצמן: את אפילו לא צריכה להסביר.

יעקב ליצמן: מי בעד פניות מס' 147-148?

יעקב ליצמן: מי נגד?

יעקב ליצמן: בעד פניות מס' 147-148 – רוב נגד – אין נמנעים – אין הפניות נתקבלו.

יעקב ליצמן: פניות מס' 147-148 נתקבלו.

אמנון כהן: אדוני היושב-ראש, אני מסיר את הרביזיה שלי לפנייה מס' 108.

יעקב ליצמן: פניות מס' 95-96 – משרד הביטחון.

ואדים גודון: מדובר על העברת 30 מיליון שקל מתקציב משרד הביטחון לתקציב המשרד לביטחון פנים לעוטף ירושלים.

יעקב ליצמן: מי בעד פניות מס' 95-96?

יעקב ליצמן: מי נגד?

יעקב ליצמן: בעד פניות מס' 95-96 – רוב נגד – אין נמנעים – אין הפניות נתקבלו.

יעקב ליצמן: פניות מס' 95-96 נתקבלו.

יעקב ליצמן: פנייה מס' 146 – משרד הרווחה.

יעקב ליצמן: אין שר.

יעקב ליצמן: מי בעד?

יעקב ליצמן: מי נגד?

יעקב ליצמן: בעד פנייה מס' 146 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 146 נתקבלה.

יעקב ליצמן: פנייה מס' 004-05 – אלה העברות מ-2005 ל-2006.

יעקב ליצמן: זה עודפים מחויבים.

יעקב ליצמן: היות ומר מאיר בינג נמצא בבניין, אני מבקש לקרוא לו.

יעקב ליצמן: פנייה מס' 010-04 – ארגון "נתיב".

יעקב ליצמן: נחכה למר מאיר בינג.

יעקב ליצמן: יש לך תשובה?

ריקי ארמן: למיטב ידיעתי בהבטחת הכנסה הכללית לא היתה הפחתה.

יעקב ליצמן: תודה רבה.

יעקב ליצמן: אחליט מה לעשות.

יעקב ליצמן: אני מתחרט שלא עשיתי רביזיה על הפנייה הראשונה שלך.

משה שגיא: ומה זאת ההעברה של 8 מיליון שקל בחינוך העצמאי, שהיושב-ראש שאל עליה?

ריקי ארמן: אני צריכה לבדוק.

אמנון כהן: על סעיף 123 של משרד החינוך, שנשאר פתוח, תקבל מהם תשובות?

יעקב ליצמן: קיבלתי תשובה.

יעקב ליצמן: אני צריך להחליט מה לעשות.

יעקב ליצמן: אספר לך את שיקול הדעת שלי: אאפשר לזה לעבור, אאפשר להוריד, ואודיע שאת הפנייה הבאה של משרד החינוך אעכב.

יעקב ליצמן: יש סיבות לכאן ולכאן לפנייה הזאת ולכן אאשר את זה.

משה שגיא: הם עושים עוול שאין כדוגמתו למשפחות הכי חלשות.

יעקב ליצמן: הסעיף הזה פוגע בי.

משה שגיא: אם היינו בקואליציה זה לא היה עובר.

משה שגיא: קיצצו כבר 50 שקל בהבטחת הכנסה לאברכים.

יעקב ליצמן: זה עוול שאין כדוגמתו.

מאיר בינג: אני מתייחס לפנייה מס' 004-05.

מאיר בינג: בשנה שעברה הקפיאו את הרכישה של רכבים חדשים.

מאיר בינג: אחר-כך הסירו את ההקפאה.

מאיר בינג: כל המשרדים רכשו הרבה מאוד רכבים לקראת סוף השנה.

מאיר בינג: ביצעו את ההזמנות בנובמבר-דצמבר ודרישות התשלום הגיעו רק בינואר-פברואר.

יעקב ליצמן: אפשר לקבל רכב ממך?

מאיר בינג: ממני?

מאיר בינג: גם לי אין רכב.

מאיר בינג: רכב ממשלתי ניתן למנכ"לים ולסמנכ"לים.

יעקב ליצמן: אמרתי את זה בציניות.

יעקב ליצמן: שלא יחשבו שאני מבקש רכב.

אמנון כהן: למה לא עושים שם ליסינג?

אמנון כהן: צריך לעבור כבר לליסינג.

אמנון כהן: שמעתי שרכבים נעלמים.

מאיר בינג: בודקים את זה.

מאיר בינג: יש ועדת מכרזים שבודקת.

יעקב ליצמן: מי בעד פנייה מס' 004-05?

יעקב ליצמן: מי נגד?

יעקב ליצמן: בעד פנייה מס' 004-05 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 004-05 נתקבלה.

יעקב ליצמן: פנייה מס' 010-04 – "נתיב" – דיברנו על זה כבר.

יעקב ליצמן: מי בעד?

יעקב ליצמן: מי נגד?

יעקב ליצמן: בעד פנייה מס' 010-04 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 010-04 נתקבלה.

יעקב ליצמן: פנייה מס' 119.

מאיר בינג: יש שתי פניות של משרד ראש הממשלה.

מאיר בינג: פנייה אחת מעבירה 12 מיליון שקל לסיוע לצפון.

מאיר בינג: הפנייה השנייה - - -

משה שגיא: יש לי שאלה: למה אתם מעבירים כסף ללשכת השר יצחק כהן ולא מעבירים כסף ללשכת השר משולם נהרי?

מאיר בינג: יש לי תשובה.

יעקב ליצמן: אני מזועזע מהדאגה של חבר הכנסת גפני למשולם נהרי.

יעקב ליצמן: אמנם אני מבקש ממנהל הוועדה להעביר לו את הדאגה העמוקה של חבר הכנסת גפני.

יעקב ליצמן: על זה נעשה יום תפילה מיוחד כי פוגעים בחבר הכנסת נהרי.

יעקב ליצמן: בכל זאת, אני סבור שחבר הכנסת נהרי כנראה לא צריך לשכהף ואין לו לשכה.

יעקב ליצמן: שר בלי תיק לא צריך שתי לשכות.

משה שגיא: גם השר איתן כבל הוא שר בלי תיק וגם השר יעקב אדרי.

יעקב ליצמן: ואין להם שני משרדים.

מאיר בינג: אסביר את הפנייה הזאת.

מאיר בינג: כבר לפני הבחירות היו שרים.

מאיר בינג: משרד ראש הממשלה מתוקצב לשרים בלי תיק.

מאיר בינג: אם נסתכל על לשכת השר משולם נהרי, שים לב שאין שינוי בתקציב כי זה מתוקצב כבר ב-1,541,000 שקל.

מאיר בינג: תסתכל בצד הימני.

מאיר בינג: לשכת השר איתן כבל זה תקציב שהיה באפס ולכן תקצבנו אותו בחלקיות שנה ב-1,154,000 שקל.

מאיר בינג: כולם מקבלים בדיוק אותו דבר.

משה שגיא: נשאלת השאלה למה לשכת סגן השר מיכאל מלכיאור מתוקצבת ב-92 מיליון שקל.

משה שגיא: הוא כבר לא סגן שר אבל המשרד מתוקצב ב-90 מיליון שקל.

משה שגיא: הורידו לו מיליון שקל.

מאיר בינג: פרויקט "תגלית" מתוקצב בתוך הלשכה הזאת מתוקף הסמכות של השר שרנסקי והשר מלכיאור בעבר כאחראים על יהודי התפוצות.

מאיר בינג: אם תשים לב, הורדנו 1.6 מיליון שקל.

מאיר בינג: הלשכה שלו קוצצה.

משה שגיא: מי אחראי על "תגלית"?

יעקב ליצמן: מי אחראי על 90 מיליון השקלים?

מאיר בינג: פרויקט "תגלית" נשאר למרות שהשר עזב.

מאיר בינג: תוגש בקשה לוועדה לפניות כספים בחודש-חודשיים הקרובים להעביר את הכסף של פרויקט "תגלית" לתוכנית של כל שאר הפרויקטים בתוך משרד ראש הממשלה, כמו פרויקט "מסד".

מאיר בינג: על "תגלית" אחראי משרד ראש הממשלה.

מאיר בינג: זה חלק ממשרד ראש הממשלה.

יעקב ליצמן: אתה חוטא למטרה.

יעקב ליצמן: מה הקריטריונים ל"תגלית"?

יעקב ליצמן: הבעיה בפנייה הזאת היא הסמים.

יעקב ליצמן: לוחצים עליי לאשר את זה בגלל הסמים.

יעקב ליצמן: אני מתכוון לקיים דיון על "תגלית".

משה שגיא: משרד האוצר עושה את זה בכוונה, הוא יודע שאתה רוצה להעביר את הכסף לטיפול בנושא הסמים ויחד עם זה מכניס את כל השטויות.

שי חרמש: אני עסקתי בפרויקט "תגלית" במשך 4 שנים.

אמנון כהן: גם אני עסקתי בזה.

אמנון כהן: אין מה להסביר, מכירים את הפרויקט.

יעקב ליצמן: לא מכירים.

יעקב ליצמן: למשל אני עליתי מארצות-הברית.

יעקב ליצמן: למה לא קיבלתי "תגלית"?

שי חרמש: אתה לא בגיל המתאים.

יעקב ליצמן: כל צעיר יכול ליהנות מהפרויקט?

שי חרמש: כן.

שי חרמש: תגלית נקרא באנגלית Birth right.

שי חרמש: זאת זכות מלידה לכל נער יהודי בגילאים 16-18 להגיע ארצה במימון מלא לתוכנית מובנית של 10 ימים, שכוללת סקטורים שונים – מהשומר הצעיר ועד החרדים, כל אחד במבנה שלו.

שי חרמש: זאת זכות לכל נער יהודי ואי אפשר לעצור בעדו.

יעקב ליצמן: טיפלתי בעניין הזה וקיבלתי תשובה שלילית, לכן אנא אל תיפגע.

יעקב ליצמן: מי החרדים שהתקבלו לפרויקט "תגלית"?

שי חרמש: כל נער יהודי זכאי.

יעקב ליצמן: תן לי דוגמה לקבוצה חרדית אחת.

יעקב ליצמן: טיפלתי בזה וקיבלתי תשובה שלילית.

יעקב ליצמן: לקראת ראש השנה אני רוצה להביא קבוצה חרדית.

יעקב ליצמן: האם אוכל לעשות זאת דרך "תגלית"?

שי חרמש: הנערים מגיעים לישראל בשני מועדים בשנה.

משה שגיא: אתה מקבל תשובות לא מוסמכות.

משה שגיא: מי אחראי לפרויקט "תגלית"?

שי חרמש: מינהלת משותפת, באחריות משרד ראש הממשלה.

אמנון כהן: עד לא מזמן זה היה באחריות השר מלכיאור והשר שרנסקי.

אמנון כהן: היום לא נותנים את זה לאף שר.

משה שגיא: ש"ס ביקשה את זה כדי שמשולם נהרי יהיה אחראי במקום מלכיאור, ולא רצו לתת לו.

משה שגיא: למה אנחנו הולכים סחור-סחור?

משה שגיא: עוד משהו ש"עובדים" על ש"ס.

משה שגיא: גם אנחנו היינו מוותרים על זה כך?

יעקב ליצמן: אני מבקש להצביע על הפנייה.

יעקב ליצמן: אני מתכוון לקיים דיון נפרד על "תגלית".

יעקב ליצמן: אני מבקש לומר לפרוטוקול, לא נכון לכתוב "לשכת סגן השר מיכאל מלכיאור".

מאיר בינג: אני מודיע בפרוטוקול שפרויקט "תגלית" יעבור למשרד ראש הממשלה.

יעקב ליצמן: מי בעד פנייה מס' 119?

יעקב ליצמן: מי נגד?

יעקב ליצמן: בעד פנייה מס' 119 – רוב נגד – אין נמנעים – אין הפנייה נתקבלה.

יעקב ליצמן: פנייה מס' 119 נתקבלה.

יעקב ליצמן: תודה רבה.

יעקב ליצמן: הישיבה נעולה.